Ex situ διατήρηση και εμπορία των ελληνικών ενδημικών φυτών:
Creators: name: Μεντέλη, Βικτώρια Σπυρίδωνος
Publisher: name: Aristotle University of Thessaloniki
Year: 2012
Subjects: Ex situ διατήρηση
Ελληνικά ενδημικά
Εμπορία φυτών
Ex situ conservation
Greek endemics
Plant trade

description: Σκοπός της παρούσας διατριβής ήταν η διερεύνηση της εκτός τόπου διατήρησης των ελληνικών ενδημικών φυτών στην Ελλάδα και στον υπόλοιπο κόσμο, αλλά και η διερεύνηση της εμπορίας τους παγκοσμίως. Λόγω απουσίας επίσημου καταλόγου των ενδημικών φυτών της Ελλάδας αλλά και λόγω ασυνεπειών στους δημοσιευμένους έως τώρα παρόμοιου περιεχομένου καταλόγους, δημιουργήσαμε έναν ενιαίο κατάλογο ενδημικών φυτών. Ο κατάλογος αυτός περιλαμβάνει 1.411 taxa (είδη και υποείδη). Τα μισά από τα ελληνικά ενδημικά taxa δεν διατηρούνται καθόλου εκτός τόπου. Βέβαιη διατήρηση διαπιστώθηκε για 34% (480 taxa) ενώ για 16% η εκτός τόπου διατήρηση ήταν αμφίβολη. Από τα βέβαιης διατήρησης taxa, 33% βρίσκονται αποκλειστικά σε βοτανικούς κήπους και 13% αποκλειστικά σε τράπεζες σπερμάτων. Σε παγκόσμιο επίπεδο, ελληνικά ενδημικά φυτά διατηρούνται σε 213 βοτανικούς κήπους. Σε ελληνικούς, κυρίως στο Βαλκανικό Βοτανικό Κήπο Κρουσίων και στο Μεσογειακό Αγρονομικό Ινστιτούτο Χανίων, διατηρούνται 21% των ενδημικών της χώρας. Αντίστοιχα, σε ελληνικές τράπεζες σπερμάτων, κυρίως στο Μεσογειακό Αγρονομικό Ινστιτούτο Χανίων και στο Εθνικό Καποδιστριακό Πανεπιστήμιο Αθηνών, διατηρούνται 22% των φυτών αυτών. Σε 14 τράπεζες σπερμάτων ευρωπαϊκών χωρών, συμπεριλαμβανομένων και των ελληνικών, διατηρούνται 24% των ελληνικών ενδημικών φυτών. Όσον αφορά στην εμπορία των ενδημικών φυτών της Ελλάδας, έγινε αναζήτηση για κάθε ένα από τα 1.411 taxa που περιλαμβάνονται στον κατάλογο μας σε ιστοσελίδες πώλησης φυτών παγκοσμίως. Για 145 taxa βρήκαμε κάποια πληροφορία εμπορίας τους (83 εμπορεύονται ενεργά, 40 εμπορεύονταν κάποια στιγμή ενώ τώρα όχι και για 22 η ένδειξη πώλησής τους κατέληξε σε αδιέξοδο έπειτα από έλεγχο επιβεβαίωσης). Για την Αμερική ο κύριος ιστότοπος αναζήτησης ήταν ο Plant Information Online και για το Ηνωμένο Βασίλειο και τη Γαλλία ο ιστότοπος της Royal Horticultural Society. Επιπλέον ιστότοποι διερευνήθηκαν με σκοπό την όσο το δυνατόν πιο πλήρη ενημέρωση σχετικά με την εμπορία. Αξίζει να σημειωθεί ότι από τα taxa που διακινούνται ενεργά περίπου τα μισά χαρακτηρίζονται απειλούμενα (Threatened) σε παγκόσμιο επίπεδο.
description: The aim of the present study was to examine the ex situ conservation of the Greek endemic plants in botanic gardens and/or seed banks in Greece, in Europe and globally, as well as their worldwide trade. In the absence of an official catalogue of the Greek endemic plants and due to inconsistencies in related papers published so far, we had to produce a catalogue of ourselves. This unified catalogue includes 1,411 endemic taxa of Greece. Half of the Greek endemic plants have no ex situ conservation at all. In total, 480 taxa (34%) have certain conservation 33% of which is conserved exclusively in botanic gardens and 13% is conserved exclusively in seed banks. Two hundred thirteen (213) botanic gardens conserve Greek endemic plants globally. Greece conserves 21% of the endemics in botanic gardens mainly at the Balkan Botanic Garden Kroussia and at the Mediterranean Agronomic Institute of Chania. Respectively, fourteen (14) seed banks conserve 24% of the Greek endemic taxa, in Europe, including Greece. As far as the worldwide trade of the Greek endemic plants is concerned, we searched electronically one by one the 1,411 taxa in two main websites which provided information about USA, Canada, UK and France (Plant Information on Line for the first two and Royal Horticultural’s Society Plant Finder for the latter two). In order to provide as complete information as possible and cover as many countries as possible, we also searched in several additional websites. We found 145 taxa with some kind of trading information. More specifically, 83 taxa are currently traded whereas 40 were at some point; for the remaining 22 taxa further search did not give clear indication of trade. It is also worth to mention that almost half of the currently trade taxa are threatened worldwide.